ADVARSEL: Primagaz tilbagekalder gasflasker af typen Compolite CS fra forbrugerne. Flaskerne har været solgt under handelsnavnet PrimaDonna. Flaskerne benyttes ofte i gasgrill, og tilbagekaldelsen sker, fordi test og konkrete episoder viser, at flasken kan eksplodere, hvis der opstår ild omkring flasken.

Der har de senere år været enkelte episoder, hvor gasflasker af typen PrimaDonna / Compolite CS eksploderede hos forbrugerne. Eksplosionerne er sket i forbindelse med, at der er opstået ild omkring flasken, fx på grund af en mørnet slange eller en utæthed ved regulatoren. I den forbindelse kan ilden have antændt gassen, og efter en periode med ild omkring flasken er der opstået en eksplosion. Eksplosionerne har dog kun medført materielle skader.

På baggrund af disse hændelser indledte Arbejdstilsynet i samarbejde med Primagaz en serie brandtest af PrimaDonna / Compolite CS flaskerne. Testserien blev afbrudt, idet nogle af flaskerne eksploderede voldsomt, efter at de i få minutter havde været udsat for ild.

På baggrund af testen og de tidligere hændelser har Arbejdstilsynet pålagt Primagaz at tilbagekalde PrimaDonna / Compolite CS flaskerne hos forbrugerne.

Hvis du som forbruger har købt de pågældende flasker, kan du få ombyttet din flaske til en anden flaske ved din lokale forhandler.

Fakta om de tilbagekaldte gasflasker

Sælges i Danmark af Primagaz under betegnelsen PrimaDonna og er mærket Compolite CS

En letvægtsgasflasketype som er produceret af Composite Scandinavia, Sverige

Flaskerne er limet sammen af to halvdele

Findes som 5 kg og 10 kg flasker til forbrugere

Flaskerne er godkendt til det danske marked og overholder gælde